Okram Ibobi Singh

Okram Ibobi SINGH (naskita la 19-an de junio 1948 en Thoubal, Manipuro) estas barata politikisto (Barata Nacia Kongreso) el la ŝtato Manipuro. Li estis ĉefministro (registarestro) de Manipuro de 2002 ĝis 2017.

Okram Ibobi Singh apartenas al la Meitei, la plimulta etna grupo en Manipuro, kaj estas hinduo. Li unue eniris la Manipuran Parlamenton en 1984 kiel sendependa kandidato el la balotdistrikto Khangabo. En la sekva elekto en 1990, li defendis sian sidlokon, ĉi-foje kiel kandidato de la Kongresa Partio. En la elektoj de 1995 kaj 2000, li perdis sian balotdistrikton al la kandidato de la Manipura Popola Partio, sed li gajnis reelekton en 2002. Rezulte de la venko de la Kongresa Partio en tiu elekto, Okram Ibobi Singh estis nomumita Ĉefministro kaj ĵuris la 7-an de marto 2002. Li estis reelektita en la elektoj de 2007 kaj 2012. En la Manipura elekto de 2017, la Kongresa Partio perdis sian antaŭan absolutan plimulton en la Manipura Parlamento. Rezulte, la ĉefa kandidato de BJP, Nongthombam Biren Singh, estis elektita Ĉefministro de Manipuro la 15-an de marto 2017, gvidante koalician registaron. Congress makes a hat trick in Manipur, Ibobi front runner for CM- Tehelka.com, 7 March 2012

En 2008, Okram Ibobi Singh senvunde postvivis bombatakon kontraŭ sia domo, pri kiu la separisma organizaĵo Popola Revolucia Partio de Kangleipak  ​(PREPAK) ​deklaris sin respondeca.

 Referencoj 

 Eksteraj ligiloj 

 Portalo de la subŝtata registaro de Manipuro

Kategorio:Barataj politikistoj
Kategorio:Ĉefministroj de Manipuro